b'\n_START_ARTICLE_\nInternetin\xc4\x97 bankininkyst\xc4\x97\n_START_PARAGRAPH_\nInternetin\xc4\x97 bankininkyst\xc4\x97 \xe2\x80\x93 banko paslaug\xc5\xb3 teikimas internetu, naudojantis specialiai tam sukurtu tinklalapiu. \xc4\xaeprastai naudotis interneto banku u\xc5\xbetenka kompiuterio arba i\xc5\xa1maniojo \xc4\xafrenginio su interneto ry\xc5\xa1iu ir interneto nar\xc5\xa1ykle, u\xc5\xbetikrinan\xc4\x8dia \xc5\xa1ifruot\xc4\x85 duomen\xc5\xb3 perdavim\xc4\x85._NEWLINE_Lietuvoje interneto bankininkyst\xc4\x97s vartotoj\xc5\xb3 spar\xc4\x8diai auga. 2013 m. pabaigoje Lietuvoje buvo 3,791 mln. registruot\xc5\xb3 internetin\xc4\x97s bankininkyst\xc4\x97s klient\xc5\xb3._NEWLINE_Banko paslaugos internetu paprastai kainuoja pigiau, nei banko padalinyje._NEWLINE_Internetu bankai paprastai si\xc5\xablo apmok\xc4\x97ti s\xc4\x85skaitas, per\xc5\xbei\xc5\xabr\xc4\x97ti banko s\xc4\x85skaitos istorij\xc4\x85, pakeisti s\xc4\x85skaitoje laikom\xc4\x85 valiut\xc4\x85, u\xc5\xbesakyti mok\xc4\x97jimo korteles, pasiimti paskolas, atidaryti ind\xc4\x97lius ir pan._NEWLINE_Daugeliui banko klient\xc5\xb3 interneto bankininkyst\xc4\x97 yra patogiausias b\xc5\xabdas tvarkyti savo finansus, nes jie tai gali atlikti neeidami \xc4\xaf banko padalin\xc4\xaf, nereikia derintis prie padalinio darbo laiko bei jame susidaran\xc4\x8di\xc5\xb3 eili\xc5\xb3.'